KOMISSION ASETUS (ETY) N:o 1199/93,
annettu 14 päivänä toukokuuta 1993,
asetuksen (ETY) N:o 3567/92 muuttamisesta tilakohtaisten enimmäismäärien, kansallisten varantojen ja lampaan ja vuohen palkkio-oikeuksien siirtämisen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89 (), sellaisena kuin se on viimeksi muutettuna asetuksella (ETY) N:o 363/93 (), ja erityisesti sen 5 b artiklan 4 kohdan,
sekä katsoo, että
moitteettoman hallinnon vuoksi on tarpeen säätää, että kansalliseen varantoon sisältyy ainoastaan täysimääräisiä oikeuksia; tämän vuoksi on tarpeen muuttaa (50 prosentilla) alennetut oikeudet täysimääräisiksi oikeuksiksi, kun ne siirretään varantoon; jotta tämä toimenpide olisi talousarvion kannalta puolueeton, näitä oikeuksia olisi alennettava puolella; samasta syystä olisi kaksinkertaistettava (50 prosentilla) alennettuna tästä varannosta näihin oikeuksiin oikeutetuille tuottajille myönnettyjen oikeuksien määrä,
talousarvion puolueettomuuden vuoksi on aiheellista jättää säätämättä pyöristyksestä kokonaislukuun silloin, kun (50 prosentilla) alennettuja oikeuksia siirretään pariton määrä varantoon ja alennettuja oikeuksia joudutaan tämän vuoksi alentamaan puolella,
talousarvion puolueettomuuden vuoksi komission asetuksessa (ETY) N:o 3567/92 () on tarpeen täsmentää, että kun tuottaja, jolla on samanaikaisesti sekä täysimääräisiä että (50 prosentilla) alennettuja oikeuksia, siirtää tilansa direktiivin 75/268/ETY (), sellaisena kuin se on viimeksi muutettuna direktiivillä 93/238/ETY (), mukaiselta muulta kuin epäsuotuisalta alueelta mainitun direktiivin mukaiselle epäsuotuisalle alueelle tai tilansa epäsuotuisalta alueelta muulle kuin epäsuotuisalle alueelle ja jos jäsenvaltio sallii oikeuksien siirron näiden alueiden ulkopuolelle, tämä tuottaja saa täysimääräisten ja alennettujen oikeuksien uutta kokoonpanoa vastaavan palkkion, jonka tuottaja olisi saanut, jos olisi jäänyt siirtoa edeltävälle tilalle,
nämä säännökset liittyvät tilakohtaisten enimmäismäärien käyttöön ottamiseen; tämän vuoksi on tarpeen soveltaa mainittuja säännöksiä markkinointivuodesta 1993, ja
tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3567/92 seuraavasti:
1. Lisätään artikla seuraavasti:
"5 a artikla
1. Jos kansalliseen varantoon siirretään (50 prosentilla) alennettuja palkkio-oikeuksia, ne on muutettava täysimääräisiksi oikeuksiksi ja niiden määrää on vähennettävä 50 prosentilla.
Kun kansalliseen varantoon siirretään pariton määrä alennettuja palkkio-oikeuksia, täysimääräisten oikeuksien määrää ei edellä ensimmäisessä alakohdassa tarkoitetun muutoksen jälkeen pyöristetä.
2. Kun tuottajalle myönnetään täysimääräisiä oikeuksia kansallisesta varannosta, ne on muutettava (50 prosentilla) alennetuiksi oikeuksiksi ja niiden määrä on kerrottava kahdella, jos tämän tuottajan täysimääräisten oikeuksien yhteismäärä ei ole suurempi kuin:
- 500 silloin, kun tila sijaitsee neuvoston direktiivin 75/268/ETY(*) mukaisella muulla kuin epäsuotuisalla alueella,
- 1 000 silloin, kun tila sijaitsee epäsuotuisalla alueella.
(*) EYVL N:o L 128, 19.5.1975, s. 1"
2. Lisätään artikla seuraavasti:
"7 a artikla
1. Kun tuottaja, jolla on täysimääräisiä ja (50 prosentilla) alennettuja oikeuksia, siirtää tilansa muulta kuin epäsuotuisalta alueelta epäsuotuisalle alueelle, tämän alennettujen oikeuksien määrä on muutettava täysimääräisiksi oikeuksiksi asetuksen (ETY) N:o 3013/89 5 artiklan 7 kohdassa säädettyyn 1 000 enimmäismäärään ja siten, että tuottajan tämän siirron vuoksi saama kokonaispalkkio vastaa sitä, jonka hän olisi saanut, jos olisi jäänyt siirtoa edeltävälle tilalleen, ja sen mukaisesti, mitä 14 artiklassa säädetään.
2. Kun tuottaja, jolla on täysimääräisiä palkkio-oikeuksia ja tarvittaessa (50 prosentilla) alennettuja oikeuksia, siirtää tilansa epäsuotuisalta alueelta muulle kuin epäsuotuisalle alueelle, täysimääräisten oikeuksien määrä on muutettava (50 prosentilla) alennetuiksi oikeuksiksi sen mukaan kuin on tarpeen asetuksen (ETY) N:o 3013/89 5 artiklan 7 kohdassa säädetyn 500 enimmäismäärän noudattamisen varmistamiseksi ja alennettujen oikeuksien määrä on laskettava siten, että tuottajan tämän siirron vuoksi saama kokonaispalkkio vastaa sitä, jonka hän olisi saanut, jos olisi jäänyt siirtoa edeltävälle tilalleen."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuoden 1993 alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä toukokuuta 1993.